|  |  |  |  |  |  |  |
| --- | --- | --- | --- | --- | --- | --- |
| **Az óra céljai:**  **I. RÁHANGOLÓDÁS**  Érdeklődés felkeltése, motiváció  (Csoportalakítás gyakorlása)  **II. JELENTÉSTEREMTÉS** (és reflektálás is)  Analizáló, szintetizáló, következtetőképesség fejlesztése  Önálló ismeretszerzés gyakorlása  (Alkalmazkodóképesség, együttműködési képesség fejlesztése)  **III. REFLEKTÁLÁS**  - saját tudásra való reflektálás gyakorlása  - kérdésfeltevés gyakorlása  - ismeretek más szempontból történő (nem tananyagként való) alkalmazásának gyakorlása  - lényegkiemelő képesség fejlesztése  A kapcsolódó LearningApp - linkek:  Andersen életrajza (hiányos szöveg):<https://learningapps.org/display?v=pezb1ggea18>  Hans Christian Andersen életrajza (hiányos szöveg): <https://learningapps.org/display?v=pii67z0e218> | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 5’  3’  1’  4’  8’  5’  4’  3’  12’ | **Előkészítés:**  A tábla behajtott oldalán elhelyezni Andersen arcképét , rátenni a „Szerep a falon” körvonal-képet nagyméretű csomagolópapíron  **I. RÁHANGOLÓDÁS**  1. Témamegjelölés, motiváció  – Ma (csoportokban\* fogtok dolgozni;) egy különleges ember különleges életével fogtok megismerkedni.  (2. Csoportalakítás és a munka szabályainak megbeszélése  – Szabályok: suttogva beszéljetek, már csak azért is, hogy a másik  csoport ne hallja a megoldásotokat, és ők is gondolkodhassanak!  – Válasszatok egy „jegyzőt”, aki gyorsan és olvashatóan ír!)  **II. JELENTÉSTEREMTÉS**  1. Dánia...  – Találjátok ki, melyik országra gondolok! Négy meghatározást  mondok róla, amelyiknél rájöttök az ország nevére, a jegyző írja le  a lapra!  – Jelképe egy hableányt ábrázoló szobor.  – Itt élt régen a vikingek népe.  – Észak-Európában helyezkedik el.  – Fővárosa Koppenhága.  A megfejtés ellenőrzése (a táblán: Dánia)  – Ha ezt az országnevet írtátok le, akkor eltaláltátok a megoldást!  Tábla behajtása  – (Melyik csoportnak sikerült?) Melyik állításnál jöttetek rá?  A kis hableány képének elhelyezése Dánia neve mellett  (ETTŐL KEZDVE CSAK A FRONTÁLIS FORMÁBAN ZAJLÓ ÓRAMENETET ÍROM)  2. Andersen személyiségének és életének rekonstruálása  – Ebben az országban élt valaki, akivel szeretnénk megismerkedni. Tábla kinyitása: „Szerep a falon” = körvonal (alatta arckép Andersenről)  – Hoztam nektek néhány információt róla. Ezek az információk tárgyak, levelek, amelyek árulkodnak az életéről. A feladatotok az lesz, hogy ezek alapján minél több információt próbáljatok meg kitalálni az illető életéről!  Nézzük, mi áll rendelkezésre!  →Néhány az édesapja szerszámai közül… (sámfa, kép a műhelyről, kép kaptafáról)  →Egy könyv, ami az édesanyjáé volt, és egy másik tárgy, amit szintén ő használt… (Biblia, vasaló)  →Játékok, amelyek az illetőé voltak… (könyvek, bábok, játék színház)  →Egy maradványa annak a levélnek, amit az édesanyja kapott egyszer…\*\* (tanulónként egy fénymásolat)  →Egy írás, amely az illetőé volt… (tanulónként egy fénymásolat)  →Régi fénykép azokról a gyerekekről, akikkel játszott. (munkásgyerekek)  – Készítsetek jegyzeteket mindarról, amit ezek alapján ki tudtok találni erről a személyről!  **III. REFLEKTÁLÁS**  1. Ellenőrzés:  – Milyen információkat sikerült kitalálnotok?  – Dániában élt  – az 1800-as években élt  – szegények voltak  – apja cipész volt  – édesanyja vallásos volt, házimunkát végzett  – szeretett olvasni  – szeretett bábozni  – édesapja katona volt  – édesapja megbetegedett  – gyógyszerész lett  2. Életrajz  – Most odaadom nektek az illető életrajzát. Önállóan fogtok dolgozni. (Osztás; óraszám/dátum felírása; a gyerekek beragasztják a füzetbe.) Jelölő olvasással fogunk dolgozni, tudjátok, insertezni fogunk. Milyen jelöléseket szoktunk alkalmazni?  pipa: tudtam, így tudtam  +: eddig nem tudtam, új ismeret a számomra  !: másként tudtam, nem jól tudtam  ☺: tetszik    3. Ellenőrzés:  – Nos, most már tudjuk, kivel is foglalkoztunk a mai órán…  – Milyen – számodra – új ismereteket találtál?  – Volt-e olyasmi, amit másképp tudtál?  – Van-e olyasmi, amit még tudsz róla, de most nem olvastuk, nem volt róla szó?  – Vajon miért a kis hableány Dánia jelképe?    4. Az óra lezárása (rögzítés)  – A megismertek alapján tartsatok rövid színielőadást „Egy este otthon az Andersen-családban” címmel. Válasszatok mesélőt, szereplőket, készüljetek föl az előadásra. Játsszátok el, ki, mit csinálhatott, mit mondhatott ebben a családban! Szerepeljenek a szomszédok is!\*\*\*  – Amíg színjátszóink készülnek, szerepet cserélünk, most ti lesztek a tanár, aki kérdez. Ti fogtok egymásnak kérdéseket feltenni Andersenről. A válaszoláshoz ne használjátok a lapot!  Kérdések-válaszok  A színdarab megtekintése, megbeszélése  Az órai munka értékelése | figyel; követi az utasításokat  megért, tudatosítja, összeilleszti az új információkat  figyel, megért  kérdez  logikai műveleteket végez (analizál, szintetizál, következtet…)  lejegyzi a következtetéseit  megindokolja, hogy milyen „dokumentum”, tény alapján állapította meg a lejegyzett következtetését; javít, kiegészít, megért, kérdez  figyel, megért  reflektál a tudására, jelöl  válaszol a kérdésekre  beszámol a megoldásáról  válaszol  eldönti, hogy szeretne-e szerepelni, felkészül;  úrrá lesz a csalódottságán, ha nem őt választja a tanár, és bekapcsolódik a kérdés-válasz feladatba  értékel (véleményt mond), biztat, dicsér | előkészít, elmondja a csoportmunka szabályait  feladatot ad  ellenőriz  elmondja/ megmutatja a megoldást  magyaráz, elhelyezi a képeket a táblán  figyeli a gyerekeket, és ha szükséges, a tervezettnél bővebb magyarázatot fűz a feladathoz  kiosztja a tanulóknak a fénymásolt levelet és az igazolást  jár-kel a gyerekek között; rávezet; továbbgördíti az elakadó gyerekek feladatvégzését  ellenőriz, dicsér; magyaráz  felírja a táblára az összegyűjthető adatokat  ismerteti a feladatot, magyaráz  ellenőriz, biztat, dicsér  kérdez  jelentkezés alapján kiválasztja a „színjátszókat”  értékel, biztat, dicsér  értékel, biztat, dicsér | frontális munka  frontális vagy csoportmunka  frontális egyéni vagy csoportmunka  frontális egyéni munka (akkor is, ha az alapforma csoportmunka) | *1. számú melléklet: Andersen arcképe*  nagyméretű csomagolópapír  *2. számú melléklet: A kis hableány c. szobor képe*  képek:  *3. és 4. számú segédanyag: Cipész- szerszámok* és *műhely képe*  *5. számú segédanyag: Biblia képe*  egy valódi régi szenes vasaló (vagy annak képe)  *6. 7. és 8. számú segédanyag: Shakespeare- könyvek, bábok, bábparaván képe*  *9. számú melléklet: gyerekeknek levél és igazolás*  *10. számú melléklet: Táblára levelek*  *11. számú melléklet: Munkás- gyerekek*  *12. számú melléklet: Andersen életrajza*  füzet | Lehetséges flexibilitás:  \*A teljes óra frontális formában és csoportmunkában is végigvihető  Itt a PPT azért nem jó megoldás, mert a gyerekeknek egyidejűleg több képet kell látniuk megfelelő méretben  \*\* A levél és az igazolás égetéssel, kormozással, színezéssel megfelelően „antikolt” állapotban kerül föl a táblára; a gyerekek „leveleit” kiegészítem „koptatással”, és úgy adom ki a fénymásolatot  \*\*\* Ha a gyerekek csoportmunkában dolgoztak, valamennyi csoport készíthet előadást;  ha nem volt csoportmunka, akkor is születhet több előadás. |